Karl-Anthony Towns

Karl-Anthony Towns (s. 15. marraskuuta 1995 Piscataway, New Jersey) on dominikaanis-yhdysvaltalainen koripalloilija. Sentterinä pelaava Towns edustaa maajoukkuetasolla Dominikaanista tasavaltaa.

Towns pelasi yliopistossa vain yhden kauden: kaudella 2014–2015 hän kirjautti Kentuckyn yliopiston pelaajana NCAA:n I-divisioonassa tilastolukemat 10,3 pistettä, 6,7 levypalloa ja 2,3 torjuntaa per ottelu pelattuaan noin 21 minuuttia ottelua kohden.College Basketball at Sports-Reference.com Towns asettui ehdolle NBA:n vuoden 2015 varaustilaisuuteen, jossa Minnesota Timberwolves varasi hänet ensimmäisenä.NBA-varaustilaisuus: 211-senttinen superlupaus ykkösvarauksella Minnesotaan. Yle 26.6.2015. Towns edusti Timberwolvesia vuoteen 2024 saakka. Hänet myytiin lokakuun 2024 alussa New York Knicksiin.

Tulokaskaudellaan Towns ylsi harvinaiseen saavutukseen, kun hän voitti läntisen konferenssin kuukauden tulokkaan palkinnon kuudesti peräkkäin.Timberwolves Forward/Center Karl-Anthony Towns Named KIA NBA Western Conference Rookie of the Month. NBA 2016. Townsin tulokaskausi oli lopulta paras korinaluspelaajan ensimmäinen NBA-kausi sitten Tim DuncaninKarl-Anthony Towns voted rookie of the year. ESPN.com 16.5.2016.. Towns valittiin NBA:n kauden tulokkaaksi: päätös oli yksimielinen viidennen kerran sarjan historiassa.Wolves' Towns named 2015-16 Kia Rookie of the Year. Web Archive 2016 (NBA.com)

Towns valittiin NBA:n tähdistöotteluun vuosina 2018, 2019, 2022, 2024 ja 2025. Kausilla 2017–2018, 2021–2022 ja 2024–2025 hänet valittiin NBA:n kolmostähdistökentälliseen.

 Lähteet 
 Karl-Anthony Towns NBA Stats Basketball at Sports-Reference.com 
 Karl-Anthony Towns Stats College Basketball at Sports-Reference.com 
 Profiili. Web Archive 2016 (NBA9 .

 Viitteet 

 Aiheesta muualla 

Luokka:Dominikaanilaiset koripalloilijat
Luokka:Yhdysvaltalaiset koripalloilijat
Luokka:Vuonna 1995 syntyneet
Luokka:Elävät henkilöt